Public procurement notice: Voluntary Ex Ante Transparency Notice
Published: 2018-02-13
Buyer: Vejdirektoratet
Country: DK
Contract type: Works
Procedure: Negotiated without a prior call for competition
CPV classification: 45221100: Bridge construction works
Estimated value:  DKK
Award criteria: Pris, Projektets robusthed, Teknisk løsning
EU fund: ESF

Technical requirements: Pris
Projektets robusthed
Teknisk løsning
Storstrømsbroen har stor regional betydning, da den forbinder Sjælland og Falster og er en vigtig del af jernbanekorridoren mellem København og Tyskland. Denne jernbanekorridor vil i løbet af de kommende år blive styrket markant med etableringen af den nye bane København-Ringsted via Køge og det kommende anlæg af Femern Bælt-forbindelsen, herunder opgraderingen og udvidelsen af jernbanelinjen mellem Ringsted og Rødby.
Det blev i efteråret 2011 klart, at den nuværende Storstrømsbro fra 1937 ikke vil kunne holde til den øgede.
17.11.2011 indgået en bred politisk aftale om blandt andet Storstrømsbroen. På baggrund af den afsluttede forundersøgelse i 2012 blev det besluttet at koncentrere det videre arbejde om anlæg af en ny bro med dobbeltsporet jernbane og vej samt nedrivning af den eksisterende bro.
En ny kombineret ca. 4 kilometer vej- og dobbeltsporet jernbanebro over Storstrømmen vil sikre den fremtidige kapacitet i denne centrale jernbanekorridor til Europa samt den lokale og regionale mobilitet hastigheden for passagertog på en ny Storstrømsbro vil være 200 km/t. Derfor giver en ny bro rejsetidsbesparelse på både vej og bane, ligesom trygheden for bilister vil blive forbedret i og med, at kørebanen bliver bredere end på den eksisterende bro. Det bliver en fremtidssikret bro, der vil kunne klare den øgede trafikmængde som følge af Femern Bælt-forbindelsen.
Vejdirektoratet skal forestå opførelsen af en ny Storstrømsbro samt nedrivning af den eksisterende Storstrømsbro.
Vejdirektoratet har opdelt anlægget af den nye Storstrømsbro (incl. projektering) og nedrivningen af den eksisterende Storstrømsbro. Udbudsbekendtgørelse 2015/S 028-046322 omhandler projektering og anlæg af den nye Storstrøms-bro (og således ikke nedrivningen af den eksisterende bro, der vil blive udbudt senere).
Udbudsmateriale blev udsendt medio juli 2016, hvorefter en konkurrencepræget dialog (art. 29 i direktiv 2004/18/EF) blev påbegyndt med deltagelse af de 5 prækvalificerede konsortier (det var anført i udbudsbekendtgørelsen, at der skulle prækvalificeres 5 ansøgere, men undervejs i dialogen sprang det ene konsortium fra, så Vejdirektoratet modtog 4 tilbud).
Formålet med den konkurrenceprægede dialog var at få skabt klarhed over, hvilke tekniske, juridiske og finansielle løsninger markedet kunne tilbyde, således at det kunne sikres, at Vejdirektoratets ønsker og behov kunne blive opfyldt inden for en acceptabel økonomisk ramme. I den konkurrenceprægede dialog blev der afholdt tre runder bilaterale møder. Der blev ydet et tilbudsvederlag for deltagelse i de respektive runder ligesom der er ydet et tilbudsvederlag for konditionsmæssige tilbud.
Frist for afgivelse af tilbud var den 19. juli 2017. Resultatet af den kvalitative vurdering blev meddelt den 5.
Oktober 2017, og priskuverterne blev åbnet under de bydendes tilstedeværelse den 6. oktober 2017. Der blev med-delt tildeling den 23. oktober 2017 til et konsortium bestående af Itinera s.p.a., Condotte s.p.a. og Grandi Lavori Fincosit s.p.a. (GLF). På samme vis som de øvrige 3 tilbudsgivere er det vindende konsortium bundet af sit tilbud indtil vedståel-sesfristens udløb den 19. marts 2018.
Øvrig information om udbuddet er offentliggjort på: http://www.vejdirektoratet.dk/DA/vejsektor/leverandoerportal/.
De arbejder, der er omfattet af den kontrakt, som agtes indgået (projektering og anlæg af Storstrømsbroen), er fuldt ud indeholdt i den af Vejdirektoratet udsendte udbudsbekendtgørelse 2015/S 028-046322. Efter tildeling af kontrakten til det vindende konsortium (bestående af Itinera, Condotte og GLF), men inden kontraktindgåelse, anmodede Condotte om rekonstruktion ved retten i Rom den 8. januar 2018. Vejdirektoratet agter at indgå kontrakt med det vindende konsortium, idet kontraktindgåelsen dog for Condottes vedkommende vil være betinget af retten i Roms godkendelse på grund af den nævnte rekonstruktionsproces. Hvis denne godkendelse ikke måtte blive givet, vil Vejdirektoratets kontraktparter være den resterende del af det vindende konsortium (Itinera og GLF). Vejdirektoratet har i forhold til den potentielle situation, hvor retten i Rom ikke meddeler sin godkendelse af, at Condotte indgår som kontraktpart, undersøgt, om Condotte har haft afgørende betydning for resultatet af prækvalifikationen og/eller tilbudsevalueringen. Det er reguleret i udbudsbetingelserne, ”Betingelser for Udbud og Tilbud” (BUT), pkt. 9, at en konsortiedeltagers udtræden af et konsortium kan accepteres af Vejdirektoratet, hvis den udgående deltager ikke har haft afgørende betydning for vurderingen i forhold til egnethedskravene, udvælgelsen og tilbudsevalueringen (jf. i samme retning udbudslovens § 147, stk. 1, nr. 2). Resultatet af Vejdirektoratets undersøgelse er, at Condotte ikke har haft afgørende betydning hverken for resultatet af prækvalifikationen eller tilbudsevalueringen. Undersøgelsen er nærmere beskrevet i pkt. VI.2. På denne baggrund er det Vejdirektoratets vurdering, at det ikke havde ført til en ændring af resultatet af udbudsprocessen, såfremt Itinera og GLF havde deltaget i udbudsprocessen uden Condotte. Betingelsen i Bestemmelser for Udbud og Tilbud, pkt. 9, for at tillade en konsortiedeltagers udtræden er dermed opfyldt. I den kontrakt, som Vejdirektoratet agter at indgå, vil der blive indsat klausuler om moderselskabsgaranti og ”self-cleaning”, der pålægger konsortiet yderligere forpligtelser (dvs. klausuler, der udelukkende er i Vejdirektoratets favør). Endvidere vil der blive indarbejdet en klausul om, at arbejderne skal være klar til aflevering den 19. september 2022, hvilket er 20 dage senere end den oprindelige dato (den 30. august 2022). Hertil bemærkes dog, at kontrakten skulle have været skrevet under den 19. december 2017, og at konsortiet derfor samlet set får kortere tid til at udføre arbejderne end forudsat i udbudsmaterialet. Bortset fra disse klausuler er kontrakten uændret – herunder for så vidt angår pris – i forhold til den ved ovennævnte udbudsbekendtgørelse udbudte kontrakt. I øvrigt bemærkes, at ovennævnte forløb er foregået efter tildelingen af kontrakten (den 23. oktober 2017), og det vindende konsortium har derfor på ingen måde haft mulighed for at forbedre sit tilbud efter tilbudsafgivelsen, hvorfor forløbet har været helt uden betydning for konkurrencen om kontrakten. Vejdirektoratet har på den baggrund besluttet at indgå kontrakten med det vindende konsortium på den ovenfor beskrevne måde. Det bemærkes, at nærværende profylaksebekendtgørelse ikke er relevant, hvis retten i Rom godkender Condottes kontraktindgåelse, jf. også pkt. VI.2.